Document ID: /roh_data/filtered/Billingualer_Corpus_interleaved-de-rm.jsonl.gz/1850

This is a text translated from German to Rumantsch Grischun.
Regierung legt Bericht zur Umsetzung der Public Corporate Governance vor

Die Bündner Regierung hat den Bericht zur Umsetzung der Public Corporate Governance für den Kanton Graubünden zuhanden des Grossen Rats verabschiedet. Der Bericht zeigt auf, dass bei der Steuerung der kantonalen Beteiligungen Graubünden einen guten Stand aufweist. Dennoch will die Regierung zur Wahrung der kantonalen Interessen und zur Erhöhung der Transparenz in bestimmten Bereichen Optimierungen vornehmen. Das Parlament wird die Vorlage in der Dezembersession 2010 behandeln.

Unter "Public Corporate Governance" werden die Grundsätze der Organisation und Steuerung ausgelagerter Verwaltungsträger verstanden, die darauf abzielen, dass diese eine wirksame und effiziente Leistung erbringen. Der von der Regierung verabschiedete Bericht gibt einerseits einen Überblick über die Entwicklung und den Stand im Bereich der Corporate Governance und beschreibt den Ist-Zustand bei den Beteiligungen des Kantons. Andererseits werden im Bericht auch ein Konzept zur Führung und Kontrolle der Beteiligungen formuliert sowie die darauf basierenden Grundsätze festgelegt.

Umfangreiches Beteiligungs-Portefeuille

Der Kanton verfügt über ein umfangreiches, aber gleichzeitig auch heterogenes Beteiligungs-Portefeuille. Eine grosse Bedeutung haben die selbstständigen öffentlich-rechtlichen Anstalten, das heisst die Graubündner Kantonalbank, die Gebäudeversicherung Graubünden, die Elementarschadenkasse, die Sozialversicherungsanstalt, die Kantonale Pensionskasse Graubünden oder die Psychiatrischen Dienste Graubünden, das Bildungszentrum für Gesundheit und Soziales, die Hochschule für Technik und Wirtschaft sowie die Pädagogische Hochschule Graubünden. Einen weiteren grossen Anteil machen die Beteiligungen in der Form von Aktien an der Rhätischen Bahn sowie an verschiedenen Kraftwerksgesellschaften aus. Schliesslich bestehen zudem zahlreiche Beteiligungen und Anlagen des Kantons an diversen privatrechtlichen Organisationen, zu denen unter anderen auch die landwirtschaftlichen Genossenschaften gehören.

Insgesamt weist der Kanton heute neben den neun selbstständigen öffentlich-rechtlichen Anstalten 45 weitere Beteiligungen auf, welche der Erfüllung einer öffentlichen Aufgabe dienen. Nicht eingerechnet sind Organisationen und Institutionen, die lediglich finanzielle Unterstützung in Form von Subventionen erhalten. Ebenso nicht zu den Beteiligungen werden Engagements des Kantons in Stiftungen und Vereinen gezählt.

Kein dringender Handlungsbedarf, aber Optimierungspotenzial erkannt

Aufgrund der heutigen Situation und der Erfahrungen aus der Vergangenheit stellt die Regierung im Bericht fest, dass im Bereich der Steuerung der Beteiligungen kein unmittelbarer, dringender Handlungsbedarf besteht. Die Regierung erkennt dennoch in einzelnen Bereichen Optimierungspotenzial. Dieses betrifft vorwiegend die strukturelle und nicht die inhaltliche Steuerung der Beteiligungen sowie die Schaffung von Transparenz.

Die Umsetzung der Verbesserungsmassnahmen beabsichtigt die Regierung nach der Diskussion des Berichts im Grossen Rat in einer Verordnung zu regeln, die auf den 1. Januar 2011 in Kraft treten soll. Die neue Verordnung bezweckt, ein ausgewogenes Verhältnis von Führung und Kontrolle bei den Beteiligungen des Kantons Graubünden sicherzustellen. Ebenso will die Regierung damit die kantonalen Interessen wahren und Transparenz schaffen. Dies erfolgt künftig durch eine standardisierte Berichterstattung sowie die regelmässige Prüfung der Notwendigkeit und der Ausgestaltung des kantonalen Engagements.

Die unterschiedlichen Rollen des Kantons werden innerhalb der Verwaltung organisatorisch klarer getrennt und zugewiesen. Ausserdem wird die Regierung in Zukunft soweit notwendig für jede Beteiligung Eigentümerziele festlegen, sofern diese nicht bereits ausreichend gesetzlich geregelt sind. Konkret geht es beispielsweise um folgende Grundsätze:

- Die mit der Beteiligung verfolgten Ziele sind periodisch zu überprüfen.

- Die Regierung ist Wahlgremium für die Kantonsvertretungen oder schlägt diese vor.

- Bei der Auswahl der Kantonsvertretungen wird ein Anforderungsprofil angewendet und die Regierung soll in Ausnahmefällen Kantonsvertretungen abwählen können.

- Für Kantonsvertretungen soll die Altersbeschränkung von 70 Jahren gelten.

- Die Vergütungen der strategischen Führungsgremien soll für die selbständigen öffentlich-rechtlichen Anstalten die Regierung auf Antrag des strategischen Führungsgremiums festlegen.

- Die Vergütungen sind nach definierten Regeln offenzulegen.

- Die Regierung legt einheitliche Regelungen für den Genehmigungsprozess der Jahresrechnungen und der Jahresberichte fest.

- Die Beteiligungen werden alle 4 Jahre auf ihre Notwendigkeit überprüft.

Schlanke, einfache Lösungen

Die Grundsätze für die Public Corporate Governance sind zukünftig im Sinne von generellen Vorgaben bei Anpassungen von kantonalen Erlassen und Leistungsvereinbarungen zu berücksichtigen. Sie haben verwaltungsinterne Wirkung und sollen von der Regierung und Verwaltung sinngemäss auf alle Beteiligungen des Kantons und weitgehend unabhängig von deren Gesellschaftsform angewendet werden.

Dieses systematische Betreuen der Beteiligungen des Kantons ist ein wichtiger Teil der Public Corporate Governance. Dabei ist nach Ansicht der Regierung aber den unterschiedlichen Gegebenheiten jeweils Rechnung zu tragen. Die Umsetzung der Public Corporate Governance soll mit den bestehenden personellen Ressourcen in der Verwaltung erfolgen. Dies ist nur möglich, wenn sich die Umsetzung auf das Wesentliche beschränkt und diese schlanke, einfache Lösungen vorsieht. Den zusätzlichen administrativen Aufwand will die Regierung auf das Notwendigste beschränken.

Auskunftsperson:

Regierungsrat Dr. Martin Schmid, Vorsteher Departement für Finanzen und Gemeinden, Tel. 081 257 32 01

Gremium: Regierung

Quelle: dt Standeskanzlei Graubünden

01.10.2010
La regenza preschenta il rapport davart la realisaziun da la public corporate governance

La regenza grischuna ha deliberà per mauns dal cussegl grond il rapport davart la realisaziun da la public corporate governance en il chantun Grischun. Il rapport mussa che la regulaziun da las participaziuns chantunalas è en in bun stadi en il Grischun. Tuttina vul la regenza optimar tscherts secturs per tegnair quint dals interess dal chantun e per augmentar la transparenza. Il parlament vegn a tractar quest project en la sessiun da december 2010.

La noziun "public corporate governance" signifitgescha ils princips per organisar e per regular ils organs administrativs excorporads, uschia ch'els furneschan prestaziuns effizientas. Il rapport ch'è vegnì deliberà da la regenza dat d'ina vart ina survista dal svilup e dal stadi en il sectur da la corporate governance e descriva il stadi actual da las participaziuns dal chantun. Da l'autra vart cuntegna il rapport er in concept davart la gestiun e davart la controlla da las participaziuns sco er ils princips che sa basan sin quel.

Portafegl da participaziuns voluminus

Il chantun ha in portafegl da participaziuns voluminus ch'è dentant a medem temp er eterogen. Ina gronda impurtanza han ils instituts autonoms da dretg public, q.v.d. la banca chantunala grischuna, l'institut d'assicuranza d'edifizis dal Grischun, la cassa per donns elementars, l'institut d'assicuranza sociala, la cassa da pensiun chantunala dal Grischun u ils servetschs psichiatrics dal Grischun, il center da furmaziun per la sanadad ed ils fatgs socials, la scola auta da tecnica ed economia sco er la scola auta da pedagogia dal Grischun. In'ulteriura gronda part fan ora las participaziuns – en furma d'aczias – vi da la Viafier retica sco er vi da differentas societads d'ovras idraulicas. La finala existan ultra da quai numerusas participaziuns ed investiziuns dal chantun a diversas organisaziuns da dretg privat, da las qualas fan part tranter auter er las associaziuns agriculas.

Tut en tut ha il chantun oz – ultra dals nov instituts autonoms da dretg public – 45 ulteriuras participaziuns che servan ad ademplir ina incumbensa publica. Organisaziuns ed instituziuns che survegnan in sustegn finanzial mo en furma da subvenziuns n'èn betg resguardadas. Las participaziuns dal chantun na resguardan er betg ils engaschaments dal chantun a favur da fundaziuns e d'uniuns.

Nagin basegn d'agir urgent, dentant potenzial d'optimaziun renconuschì

Sin fundament da la situaziun actuala e sin fundament da las experientschas dal passà constatescha la regenza en il rapport ch'i n'exista nagin basegn d'agir direct ed urgent en il sectur da la regulaziun da las participaziuns. La regenza renconuscha dentant il potenzial d'optimaziun da singuls secturs. Quai pertutga en emprima lingia la regulaziun da las structuras – dentant betg dals cuntegns – da las participaziuns sco er il stgaffir transparenza.

Las meglieraziuns vul la regenza reglar – suenter la discussiun dal rapport en il cussegl grond – en in'ordinaziun che duai entrar en vigur il 1. da schaner 2011. La nova ordinaziun ha l'intent d'etablir ina relaziun equilibrada tranter la gestiun e la controlla da las participaziuns dal chantun Grischun. La regenza vul er mantegnair ils interess chantunals e stgaffir transparenza. Quai vegn fatg en il futur cun in rapportar standardisà sco er cun examinar regularmain la necessitad ed il concept dals engaschaments dal chantun.

Las differentas rollas dal chantun vegnan separadas organisatoricamain ed attribuidas en moda pli clera entaifer l'administraziun. Ultra da quai vegn la regenza a fixar en il futur, sche necessari, finamiras per las proprietarias e per ils proprietaris, sche talas n'èn betg gia fixadas suffizientamain en ina lescha. Concretamain sa tracti per exempel dals suandants princips:

- Las finamiras ch'ins vul cuntanscher tras la participaziun ston vegnir examinadas periodicamain.

- La regenza è il gremi electoral per las represchentanzas dal chantun u propona quellas.

- Per tscherner las represchentanzas dal chantun vegn applitgà in profil d'exigenzas ed – en cas excepziunals – duai la regenza pudair relaschar las represchentanzas dal chantun.

- Per las represchentanzas dal chantun duai valair ina limita da vegliadetgna da 70 onns.

- Las indemnisaziuns dals gremis directivs strategics duain vegnir fixadas da la regenza per ils instituts da dretg public, e quai sin proposta dal gremi directiv strategic.

- Las indemnisaziuns ston vegnir communitgadas tenor reglas definidas.

- La regenza fixescha regulaziuns unitaras per la procedura d'approvaziun dals quints annuals e dals rapports annuals.

- I vegn examinà mintga 4 onns sche las participaziuns èn anc necessarias.

Soluziuns concisas e simplas

Ils princips per la public corporate governance ston vegnir resguardads en il futur en il senn da prescripziuns generalas, sch'i vegnan fatgas adattaziuns da relaschs chantunals e da cunvegnas da prestaziun. Els han effects entaifer l'administraziun e duain vegnir applitgads da la regenza e da l'administraziun confurm al senn per tut las participaziuns dal chantun e per gronda part independentamain da la furma da lur societad.

La tgira sistematica da las participaziuns dal chantun è ina part impurtanta da la public corporate governance. En quest connex ston dentant – tenor l'avis da la regenza – vegnir resguardadas mintgamai las circumstanzas spezialas. La public corporate governance duai vegnir realisada cun las resursas persunalas existentas en l'administraziun. Quai è mo pussaivel, sche la realisaziun sa restrenscha a l'essenzial e prevesa soluziuns concisas e simplas. La lavur administrativa supplementara vul la regenza reducir al pli necessari.

Infurmaziuns:

cusseglier guvernativ dr. Martin Schmid, schef dal departament da finanzas e vischnancas, tel. 081 257 32 01

Gremi: regenza

Funtauna: rg chanzlia chantunala dal Grischun

01.10.2010